Source: https://onndph.dashofer.sk/onb/33/danove-priznanie-k-dph-v-roku-2020-uniqueidmRRWSbk196FPkyDafLfWALZKDA4bYb1gt7T6eB6ygDhpeZQJ7X3kvg/?uri_view_type=4
Timestamp: 2020-04-02 16:14:36+00:00
Document Index: 5822340

Matched Legal Cases: ['§ 5', '§ 6', '§ 43', '§ 47', '§ 45', '§ 44', '§ 69']

Daňové priznanie k DPH v roku 2020 | On-line časopis: DPH aktuálne
2020.05.1.1 Daňové priznanie k DPH v roku 2020
Podľa zákona o dani z pridanej hodnoty č. 222/2004 Z. z. platného od 1. januára 2020 do 25 dní po skončení každého zdaňovacieho obdobia je povinný podať daňové priznanie každý platiteľ. Okrem platiteľa registrovaného podľa § 5 alebo § 6 predmetného zákona. Takýto platiteľ je povinný podať daňové priznanie, ak mu vznikla v zdaňovacom období povinnosť platiť daň, alebo ak v zdaňovacom období dodal tovar oslobodený od dane podľa § 43 (oslobodenie od dane pri dodaní tovaru z tuzemska do iného členského štátu) alebo § 47 (oslobodenie od dane pri vývoze tovaru a služieb), dodal tovar podľa § 45 (oslobodenie od dane pri trojstrannom obchode), nadobudol tovar s oslobodením od dane podľa § 44 (oslobodenie od dane pri nadobudnutí tovaru v tuzemsku z iného členského štátu) alebo ak uplatňuje odpočítanie dane.
Ak osobe, ktorá nie je platiteľom, vznikne povinnosť platiť daň (podľa § 69 predmetného zákona), je táto osoba povinná podať daňové priznanie do 25 dní po skončení kalendárneho mesiaca, v ktorom vznikla daňová povinnosť.
V prípade nadobudnutia nového dopravného prostriedku z iného členského štátu, ak osoba nie je registrovaná pre daň, je povinná podať daňové priznanie do siedmich dní od jeho nadobudnutia. Každá osoba, ktorá príležitostne nadobudne nový dopravný prostriedok z iného členského štátu, je povinná priložiť k daňovému priznaniu aj úradne overenú kópiu dokladu o kúpe nového dopravného prostriedku a na požiadanie daňového úradu poskytnúť ďalšie informácie potrebné na správne určenie dane. Osoba, ktorá nie je platiteľom a príležitostne dodá nový dopravný prostriedok do iného členského štátu, uplatňuje odpočítanie dane v daňovom priznaní, pričom daňový úrad vráti uplatnenú odpočítanú daň do 30 dní od podania daňového priznania.
Každá osoba, ktorá je povinná podať…